

***Број: 02 - \_\_\_\_\_\_\_\_\_\_ ПРЕДЛОГ П Р Е Д Л О Г***

***\_\_\_\_\_\_\_ 2024 година***

***С к о п ј е***

***ЗАПИСНИК***

***од втора седница на Управниот одбор на***

***Фондот за здравствено осигурување на Република Северна Македонија,***

***одржана на 19 декември 2024 година со почеток во 11,15 часот***

***во просториите на Фондот***

***Присутни членови на Управниот одбор:***

* *Ирена Петковски - претставник од Министерството за финансии – претседател;*
* *Бесник Хамити- претставник од Министерсто за здравство– заменик претседал;*
* *д-р Димитар Димитриевски - претставник од здружението на пензионерите – член;*
* *Маја Чемерикиќ Велковска– претставник од Организацијата на потрошувачи – член;*
* *Проф. Д-р Калина Гривчева Старделова- претставник од Фармацевтска комора на Македонија;*
* *Трпе Деаноски- претставник од Сојузот на синдикатите на Македонија – член;*

***Отсутни членови на Управниот одбор:***

* *Бранко Азески- претставник од Сојуз на стопански комори на Македонија;*

***Присутни од ФЗОРСМ:***

* *Сашо Клековски, ВД Директор на ФЗОРСМ;*
* *Бранко Аџигогов, ВД Директор на ФЗОРСМ;*
* *Христо Трповски, раководител на одделението за регрес и судски постапки, во својство на лице одговорно за организирање на работата на Управниот одбор на ФЗОРСМ;*
* *Емилија Младеновска, со овластување деловен секретар во својство на записничар*

*Седницата ја отвори и водеше претседателката Ирена Петковски. На почетокот утврди дека се присутни шест членови на Управниот одбор, со што условите за полноважно работење и одлучување се исполнети, по што го прочита претходно доставениот*

***П Р Е Д Л О Г - Д Н Е В Е Н Р Е Д***

* *Усвојување на записникот од Првата седница на Управниот одбор одржана на 26 ноември 2024 година*
1. *Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2024 година;*
2. *Предлог за донесување Одлука за утврдување на формата и содржината на анекси на договори што Фондот за здравствено осигурување на Република Северна Македонија ги склучува со здравствените установи заради купување здравствени услуги во интерес на осигурените лица;*
3. *Предлог за донесување Одлука за утврдување на вредноста на бодот за платите на вработените во Фондот за здравствено осигурување на Република Северна Македонија;*
4. *Правилник за изменување на Правилникот за утврдување на висината на платите на работниците во Фондот за здравствено осигурување на Република Северна Македонија;*
5. *Разгледување на барање за пренамена на средства за 2024 година поднесено од ПЗУ Клиничка болница „Жан Митрев“ од Скопје;*
6. *Разно.*

*Димитар Димитриевски на самиот почеток изјави дека гласа „за“ по сите предложени точки од дневниот ред и се извини бидејќи мора да ја напушти седницата поради оправдани причини.*

*Потоа претседателката констатира дека при гласањето за точките ќе се смета и гласот на Димитар Димитриевски и праша дали има други предлози за разгледување на денешната седница, односно за дополнување на дневниот ред.*

*Директорите предложија да се дополни дневниот ред со Одлука за корекција на Одлуката за утврдување на висината на вкупниот договорен надместок на здравствени установи за обезбедени услуги од областа на лабораториските испитувања во специјалистичко – консултативната здравствена заштита по упат од избран лекар за 2024 година(бр.02-26399/4 од 27.11.2024година) која беше донесена на минатата седница. Ова е од причина што во таа Одлука е увидена техничка грешка.*

*Предлогот беше прифатен од членовите на Управниот одбор по што за дневниот ред* *за втората седница, Управниот одбор едногласно го усвои следниот*

***Д Н Е В Е Н Р Е Д***

1. *Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2024 година;*
2. *Предлог за донесување Одлука за утврдување на формата и содржината на анекси на договори што Фондот за здравствено осигурување на Република Северна Македонија ги склучува со здравствените установи заради купување здравствени услуги во интерес на осигурените лица;*
3. *Предлог за донесување Одлука за утврдување на вредноста на бодот за платите на вработените во Фондот за здравствено осигурување на Република Северна Македонија;*
4. *Правилник за изменување на Правилникот за утврдување на висината на платите на работниците во Фондот за здравствено осигурување на Република Северна Македонија;*
5. *Разгледување на барање за пренамена на средства за 2024 година поднесено од ПЗУ Клиничка болница „Жан Митрев“ од Скопје;*
6. *Предлог за корекција на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко – консултативната здравствена заштита по упат од избран лекар за 2024 година(бр.02-26399/4 од 27.11.2024година);*
7. *Разно.*

*Потоа се пристапи кон разгледување на точките на дневниот ред.*

***ТОЧКА 1-*** *Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2024 година*

*За првата точка на дневниот ред, објаснување даде ВД директорот Клековски и укажа на тоа дека, станува збор за средства за зголемување на условниот договорен надоместок на Јавни здравствени установи Институт за трансфузона медицина – Скопје, поради доспеана фактура за плаќање по основ на Нат Стандарди – реагенси и потрошен материјал за крв, за останатите јавни здравствени установи се однесува на неискористениот условен надоместок на лекови и намалувањето на условен надоместок заради неискористен условен надоместок.*

*По објаснувањето, Управниот одбор едногласно ја донесе предложената*

***Одлука***

# за изменување на Одлуката за утврдување на вкупниот договорен надоместок на јавните здравствени установи за 2024 година

# ТОЧКА 2- Предлог за донесување Одлука за утврдување  на формата и содржината на анекси на договори што Фондот за здравствено осигурување на Република Северна Македонија ги склучува со здравствените установи заради купување здравствени услуги во интерес на осигурените лица

*За оваа точка на Дневниот ред В.Д. Директорот Клековски, информираше дека станува збор за изедначување на Анекси на Договори за утврдување на формата и содржината на договорот што ФЗОРСМ ги склучува со здравствени установи заради купување здравствени услуги во интерес на осигурените лица согласно постапката за лекување во странство.*

*Образложението е дека со овие Анекси се изедначуваат плаќањата за лекување во странство затоа што на странските болнице одобрената сума согласно решението за лекување се исплаќа авансно, а за ПЗУ болниците исплатата е по извршената услуга во рок од 60 дена.*

*Оваа дискриминаторска одлука се укинува и сите здравствени установи вклучени во постапката за лекување во странство се третираат исто. Станува збор за Анекси на ПЗУ болници од медицинска дејност и ПЗУ болници од очна хирургија.*

 *Потоа се пристапи кон гласање по предлогот и Управниот одбор едногласно ја донесе предложената*

# Одлука

# за утврдување на формата и содржината на анекси на договори што Фондот за здравствено осигурување на Република Северна Македонија ги склучува со здравствените установи заради купување здравствени услуги во интерес на осигурените лица

# ТОЧКА 3 - Предлог за донесување Одлука за утврдување на вредноста на бодот за платите на вработените во Фондот за здравствено осигурување на Република Северна Македонија

*За оваа точка на Дневниот ред ВД Директорот Аџигогов, укажа дека согласно Законот за здравствено осигурување, вредноста на бодот на платите на вработените во Фонд за здрвствено осигурување се утврдува секоја година со одлука на Управниот одор на Фондот за здравствено осигурување во рок од 10дена од денот на донесување на Државниот буџет.*

*Трпе Деаноски, постави прашање дали во фондот има одлука за автоматско усогласување на платите со порасотот на минималната плата во државата, како и дали Фондот има обезбедени средства.*

*Директорот Аџигогов, одговори дека нема таква одлука како и дека кога ќе биде објавен порастот на минималната плата, Фондот ќе обезбеди средства од Министерството за финансии соодветно на потребите.*

*По објаснувањето, и кусата дискусија на членовите на Управниот одбор што следеше, Управниот одбор едногласно ја донесе предложената*

***Одлука***

***за утврдување на вредноста на бодот за платите на вработените во Фондот за здравствено осигурување на Република Северна Македонија***

# ТОЧКА 4 – Правилник за изменување на Правилникот за утврдување на висината на платите на работниците во Фондот за здравствено осигурување на Република Северна Македонија

*Директорите Клековски и Аџигогов, укажа дека во оваа точка од дневниот ред согласно Законот за извршување на буџетот на Република Северна Македонија за 2024 година, вработените во буџетските корисници, единките корисници и фондовите имат право на додаток на плата во висина до 30% од износот на основната плата заради специфичност на работите и работните задачи и зголемен обем на работа.*

*Фондот има обезбедено средства за исплата на додаток на плата во висина до 30% од износот на основната плата на вработените заради специфичноста на работата и работните задачи и зголемен обем на работа.*

*По објаснувањето, Управниот одбор едногласно го донесе предложениот*

***Правилник***

***за изменување на Правилникот за утврдување на висината на платите на работниците во Фондот за здравствено осигурување на Република Северна Македонија***

***ТОЧКА 5-*** *Разгледување на барање за пренамена на средства за 2024 година поднесено од ПЗУ Клиничка болница „Жан Митрев“ од Скопје*

*Во оваа точка од дневниот ред, Управниот одбор го разгледа барање на ПЗУ Клиничка Болница Жан Митрев и мислењето со предлог одговор на стручната служба на Фондот во врска со барањето.*

*Директорот Клековски објасни дека станува збор за васкуларна интервенција за која треба да се направи пренамена на средствата од договорниот надоместок за 2024 година, односно дел од средствата за останатите здравствени услуги да се пренаменат во делот за вршење услуги од васкуларна хирургија. Меѓутоа со тоа би се надминал лимитот за васкуларни услуги.*

*По објаснувањето, дискутираа членовите на Управниот одбор при што поставуваа прашања на кои одговори и објаснуваа даваа директорите Клекови и Аџигогов.*

*По исцрпувањето на дискусијата, Управниот одбор едногласно донесе*

***Заклучок****: Имајќи го во вид и мислењето на стручната служба на Фондот, барањето за пренамена на средствата не се одобрува.*

***ТОЧКА 6-*** *Предлог* *за корекција на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко – консултативната здравствена заштита по упат од избран лекар за 2024 година (бр.02-26399/4 од 27.11.2024година)*

*Директорот Ацигогов, даде објаснување дека се работи за корекција на Одлуката донесена на претходната седница поради тоа што биле забележани грешки во видот на надоместоците кај две здравствени установи.*

*По објаснувањето, Управниот одбор едногласно го донесе предложената*

***Одлука***

***за корекција на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко – консултативната здравствена заштита по упат од избран лекар за 2024 година (бр.02-26399/4 од 27.11.2024 година)***

*По донесување на Одлуката од точка 6 од дневниот ред, бидејќи не беа дадени предлози за дискутирање по точката разно, дневниот ред беше исцрпен по што претседателката Ирена Петковски во 12,15 часот ја заклучи Втората седница на Управниот одбор на Фондот.*

 ***Записничар, Управен одбор/Bordidrejtue***

 ***Емилија Младеновска Претседател/Kryetar,***

 ***Ирена Петковски***